Den Vest-Sjællandske Avis, 1820-06-20
Den Londonske Pøbel giør nu de største Spektakler hver Dag uden for Dronningens Boelig og overhovedet i den vestlige Deel af Staden, og yttrer derved sit Had imod de Fornemme. Alle Herskabskudske og Tienere, som kjøre forbie det Huus, hvori Dronningen boer, maae svinge med deres Hatte og raabe: Dronningen leve! ellers kaster Pøbelen Skarn paa dem og slaaer Karetvinduerne i Stykker. Om Aftenen maae sættes Lys i Vinduerne i alle tilstødende Gader, thi ellers blive de slagne ind, hvilket bliver kaldt Pøbel=Loven (Moblaw). Flere hundrede Huse ere paa den Maade blevne hiemsøgte, og i mange ere Ruderne flere Gange slagne ind. Lorderne Castlereaghs og Liverpools Huuse ere 2 Gange blevne saaledes mishandlede. Jsær blev det Huus, hvori Damerne Fitzclarence boe, voldsomt angrebet, og der er ikke et heelt Vindue deri. Da en af Pøbelen giorde det Forslag at man skulde bryde op imod Ministernes Boeliger, saa blev dette forslag modtaget med et 4 Gange gientaget Hurrah. Man gik først hen til Lord Sidmouths Gaard, og slog Vinduerne ind, og derfra vilde man begive sig hen til Lord Angleseas. Jmidlertid kom til Constabler ud, som havde opholdt sig i Lord Sidmouths Gaard, og arresterede nogle af Tumultuanterne. Det afholdte imidlertid ikke Resten fra at begive sig hen til Lord Angleseas Boelig, hvor alle Vinduerne bleve slagne ind og nogle Mennesker derved saarede. Det samme var Tilfældet Kl. 2 om Natten i Marqvien af Hertfords Gaard, men Garden, Cavalleriet og Constablerne adspredede endelig Tumultuanterne, hvoraf stedse flere bleve arresterede. Der er nu sat Afdelinger af Garden uden for Ministernes Gaarde. Den 8de vilde ogsaa Pøbelen angribe Carltonhouse, hvor Kongen boer, men Militairen afholdt dem derfra. Hs. Majestæt havde givet befaling til at man kun skulde skyde paa Pøbelen i den yderste Nød. De Skud, som man har hørt, vare kun de almindelige Glædeskud, som ere brugelige hos Almuen i London. Folket forsamler sig i Mængde udenfor Dronningens Boelig og raaber bestandig: The queen, The queen for cever, Man angiver Antallet af den forsamlede Mængde til omtrent 4000 Personer; ogsaa blev raabte Dronningen skal vise sig paa Balkonen; men hun lod sig ikke see, og Aldermann Wood gik uden for sit Huus og erklærede Folket, at Drønningen ikke vilde vise sig offentlig saalænge hendes Sag ikke var paakiendt; blot strax efter sin Ankomst viiste hun sig paa Balkonen og hilsede paa Folket, som udbrød i et igientaget Glædeskrig. Hun gav derpaa Audience til Hr. Brougham og flere af hendes Tilhængere. Flere nysgierrige Damer viiste sig den følgende Dag paa Balconerne af de nærliggende Huuse for at see Dronningen; men hun lod sig ikke see. Hun har blot beskiæftiget sig med at raadføre sig med sine Venner. Ogsaa har hun sendt Alder mann Wood til Hertuginden af Kent for at condotere hendes Gemahls Død, og da det fandt hende ubehageligt, at foraarsage Hr. Wood den Uleilighed, at hans Familie skulde forlade deres Gaard for hendes Skyld, har hun leiet et Huus, som tilhører en Lady i Portmannsgaden, hvorhen hun har begivet sig i at Stilhed. - Den 8de vare Sedler opslagne paa Gadehiørnerne, hvori der blev opfordret til en almindelig Jllumination til Ære for Dronningen, men Politibetienterne lod strax disse Sedler rive ned. - Forresten er Tumulten ikke saa farlig som man i Begyndelsen havde udbredt den for at være.